《双调望江南 和尚木潮州寄怀原韵二首 其一》
清代·董俞

江南忆，犹忆旧繁华。绛蜡三更偎芍药，红螺百盏听琵琶。

肠断赋梅花。

人何处，远宦隔天涯。鹦鹉薄岚愁度岭，荔枝残月醉思家。

山城衙鼓挝。

作者简介：清江苏华亭人，字苍水，号樗亭。董含弟。顺治十七年举人。康熙十八年举博学鸿词，未中。诗文与含齐名，时称“二董”。著有《樗亭集》、《浮湘集》、《度岭集》。